SQ พุ่งกว่า 8% ขานรับกำไรปี 59 โตกว่า 2 เท่าตัว!
SQ พุ่งกว่า 8% ขานรับกำไรปี 59 โตกว่า 2 เท่าตัว! ล่าสุด ณ เวลา 10.27 น. ราคาอยู่ที่ 5.60 บาท บวก 0.45 บาท หรือ 8.74% สูงสุดที่ 5.80 บาท ต่ำสุดที่ 5.50 บาท มูลค่าซื้อขายที่ 292.57 ล้านบาท โบรกฯ แนะ “ซื้อเก็งกำไร” ชูเป้า 6.05 บาท
1 มี.ค. 2560

ผู้สื่อข่าวรายงานว่า ราคาหุ้น บริษัท สหกลอิควิปเมนท์ จำกัด (มหาชน) หรือ SQ ณ เวลา 10.27 น. ราคาอยู่ที่ 5.60 บาท บวก 0.45 บาท หรือ 8.74% สูงสุดที่ 5.80 บาท ต่ำสุดที่ 5.50 บาท มูลค่าซื้อขายที่ 292.57 ล้านบาท
บริษัท สหกลอิควิปเมนท์ จำกัด (มหาชน) หรือ SQ รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย)
 
ด้านบล.เคจีไอ (ประเทศไทย) ระบุในบทวิเคราะห์ฯแนะ “เก็งกำไร” SQ เป้า Consensus 6.05 บาท รายงานกำไรไตรมาส 4/59 เท่ากับ 176 ล้านบาท เพิ่มขึ้น 1,343% จากไตรมาสก่อน ซึ่งดีกว่าที่ Consensus คาดไว้ที่ราว 70-80 ล้านบาท คาดเป็นผลจากอัตราการใช้กำลังการผลิตโรงไฟฟ้าหงสาที่ฟื้นตัวเป็น 77% จากเดิมน้อยกว่า 65%
ทั้งนี้ SQ รับเหมาขุดถ่านหินป้อนโครงการโรงไฟฟ้าหงสา โดยฝ่ายวิจัยฯคาดอัตราการใช้กำลังการผลิตโรงไฟฟ้าหงสาในปีนี้จะปรับดีขึ้นเป็น 75% จากระดับ 63% ในปี 2559 คาดเป็นบวกต่อแนวโน้มผลการดำเนินงานของ SQ ปีนี้
อย่างไรก็ตามทางด้านเทคนิค ให้แนวรับ 5.0 บาท แนวต้านแรก 5.2 บาท หาก Break ผ่านได้จะเป็นการ Breakout ขึ้นทดสอบแนวต้านถัดไปที่ 5.5 บาท (Stop loss 4.9 บาท)